Iolu Johnson Abil

Iolu Johnson Abil (g. 1942 m. gruodžio 31 d.) – Vanuatu politikas, nuo 2009 m. rugsėjo 2 d. – 16-tasis šalies prezidentas.

 Biografija 
Abil gimė 1942 m. gruodžio 31 d. Tanos saloje Tafea provincijoje. Jis mokėsi Lenakelio miestelio pagrindinėje mokykloje.

Vėliau jis ketverius metus mokėsi kooperacinėje kolegijoje Jungtinėje Karalystėje.

Abil pradėjo savo politiko karjerą pirmojoje šalies vyriausybėje po nepriklausomybės paskelbimo – premjeru būnant Walter Lini. Tuomet jis tapo pirmuoju žemės ūkio ministerijos sekretoriumi.

Politikas taip pat užsiėmė verslu privačiose kompanijose, pavyzdžiui, kurį laiką buvo oro bendrovės Air Vanuatu vadovas.

 Prezidentavimas 
Iolu Johnson Abil į prezidento postą išrinko nacionalinė rinkiminė kolegija. Šalies prezidentui išrinkti prireikė trijų turų. Pirmojo metu Abil gavo 16 Balsų, antrojo – 26, o reikiamus 39 jis viršijo trečiame ture, surinkęs 41 balsą.Rulers, September 2009

 Šaltiniai 

Kategorija:Vanuatu prezidentai